
HOTĂRÂREA nr. 5/30.01.2025
privind ”Modificarea structurii organizatorice și a statului de funcții pentru aparatul de specialitate al primarului Comunei 23 August”

Consiliul Local al Comunei 23 August, întrunit în şedinţa ordinară de lucru din data de 30.01.2025, orele 1600, la sediul Primăriei Comunei 23 August, din localitatea 23 August,

Analizând temeiurile juridice, respectiv:

a)  dispoziţiile art. 129, alin. 1, alin. (2), lit. a) şi alin. (3), lit. c) şi art. 155 din O.U.G. nr. 57/2019, privind Codul administrativ, conform cărora Consiliul local aprobă, în condiţiile legii, la propunerea primarului, înființarea, organizarea și statul de funcții al aparatului de specialitate al primarului;

b) dispozițiile art. 5 lit.g) din O.U.G. 57/2019;

c) prevederile art. 407, art.409 alin.(3) din O.U.G. nr.57/2019 privind Codul administrativ, cu modificarile si completarile ulterioare


Ținând cont de:

a) H.C.L. 23 August nr. 69 din 29.08.2024 cu privire la ”Reorganizarea aparatului de specialitate al primarului Comunei 23 August, cu modificarea structurii organizatorice, a statului de funcţii și Regulamentului de Organizare și Funcționare”;

Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr. 289/14.01.2025

b) raportul de specialitate al Compartimentului Resurse Umane și Salarizare, înregistrat cu nr. 311/15.01.2025;

c) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;

În temeiul drepturilor conferite prin art. 129, alin. (14), respectiv art. 139, alin. (1) și art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare, adoptă prezenta:

HOTĂRÂRE:

Art. 1  (1) Se aprobă structura organizatorică pentru aparatul de specialitate al primarului Comunei 23 August, în forma modificată, redată în cuprinsul Anexei nr. 1    parte integrantă din prezenta hotărâre.

(2) Se aprobă statul de funcţii pentru aparatul de specialitate al primarului Comunei 23 August, în forma modificată, redată în cuprinsul Anexei nr. 2,  parte integrantă din prezenta hotărâre.
Art. 2 (1) La data intrării în vigoare a prezentului act administrativ, se abrogă în parte H.C.L. 69/29.08.2024. Regulamentul de organizare și funcționare al aparatului de specialitate al Primarului comunei 23 August aprobat prin H.C.L. nr. 69/29.08.2024 rămâne în vigoare conform actului administrativ menționat mai sus.
Art. 3 (1) Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ, cu modificările şi completările ulterioare:

· Primarului Comunei 23 August;
· Compartimentului resurse- umane şi salariare pentru aducerea la îndeplinire;

· A.N.F.P. Bucureşti;

· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin afişare pe pagina de internet a Primăriei Comunei 23 August.
     
Hotărârea  s-a  adoptat  cu  un  număr  de 13  voturi “pentru”,    -  vot “împotrivă”,      la  şedinţă  fiind  prezenţi  un  număr  de  13  consilieri   din  cei  15  aleşi.

PREȘEDINTE DE ȘEDINȚĂ,

